गुलाम शायद अपनी हथकड़ियों के बारे में ही सबसे ज्यादा सोचता है। वे दिन रात उसे चुभती हैं। वे दिन रात उसे पराधीन होने का अहसास कराती हैं। वे कभी भी उसे स्वतंत्र होने का अनुभव नहीं करने देती। यौन कर्म सदियों से महिलाओं की गुलामी का एक प्रतीक बन कर रह गए हैं। कभी विजेताओं के उन्माद ने कभी अपनी विजय का उल्लास यौन जबरदस्ती में प्रकट किया। स्त्री का शरीर हार-जीत का अखाड़ा बनता रहा। स्त्री यौन कर्म के एक उपकरण के रूप में आंकी गई। उसका शरीर बस एक उपकरण है। यौन कर्म का। वह सहभागी नहीं है।